Gautrein weer ten volle in bedryf | Netwerk24
Deur Meghan Lawrence 08 November 2019 07:52
Die Gautrein was teen 09:00 weer ten volle in bedryf, nadat pendelaars Vrydagoggend ander vervoer moes gebruik.
'n Kragonderbreking het veroorsaak dat treine op verskeie roetes nie kon ry nie.
Gautrein het later op Twitter gesê die diens is weer ten volle in bedryf.
We are pleased to advise that power has been restored and the train service is now fully operational. We apologise for the inconvenience caused by the service disruption this morning.
Pendelaars Vrydagoggend buite die Rhodesfield-stasie. Foto: Vicus Burger
Luidens Gautrein se kort verklaring van vroeër is treindienste tussen Midrand en Parkstasie tydelik opgeskort. Daar was ook geen treine vanaf Sandton na die O.R. Tambo-lughawe nie.
"Ons doen 'n beroep op passasiers om ander vervoer te gebruik," het Gautrein vroegoggend gesê.
Volgens 'n kennisgewing wat pendelaars Vrydagoggend by die Rhodesfield-stasie begroet het, was daar 'n 50 minute-vertraging tussen Hatfield en Parkstasie en 'n 80 minute-vertraging tussen Sandton en Rhodesfield. 'n Busdiens is ingestel tussen Rhodesfield en die O.R. Tambo-lughawe.
Die kennisgewing wat pendelaars Vrydagoggend by die Rhodesfield-stasie. Foto: Vicus Burger
Dié verklaring is uitgereik nadat Twitter-gebruikers reeds Vrydagoggend om 06:00 gesê het die treine ry nie.
Meer oor: Sandton | Or Tambo-Lughawe | Johannesburg | Gautrein | Trein | Gauteng | Pendelaars
Metro, Gautrein in Sandton kom ooreen oor water